**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „smulkiojo ir vidutinio verslo konkurencingumo skatinimas“ PRIEMONĖS NR. 03.2.1-LVPA-K-802 „EXPO SERTIFIKATAS LT“ projektų finansavimo sąlygų aprašo nr. 4 DERINIMAS**

|  |  |
| --- | --- |
| **Paskelbimo** www.esinvesticijos.lt **data 2022-01-20** |  |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | **Lietuvos prekybos, pramonės ir**  **amatų rūmų asociacija** | 4.7. Produkcijos sertifikavimo išlaidos – pareiškėjo lėšos, kuriomis sumokėta už produkcijos sertifikavimą ir (ar) privalomą registravimą, įskaitant reikalingus bandymus ir tyrimus.  Reikia papildyti punkto  39. Pagal Aprašą tinkamų arba netinkamų finansuoti išlaidų kategorijos yra nustatytos Aprašo lentelės 5 dalį **„Projekto vykdymas“,** nes jame nėra numatytos išlaidos privalomam registravimui.  Dalyje šalių reikalinga produktų privaloma registracija, be kurios produktai negali būti parduodami konkrečioje šalyje. Dalies kaštų reikalingų privalomam produktų registravimui padėtų įmonėms įeiti į tam tikras rinkas ir užtikrinti savo konkurencingumą. Tai atspindėti pilnai priemonės tikslą - paskatinti įmonių tarptautiškumą, teikiant paramą planuojamai eksportuoti produkcijai sertifikuoti, tai padėtų tarptautinėse rinkose sukurti teigiamą įvaizdį, kad Lietuvos Respublikos įmonės teikia kokybiškus ir tarptautinius standartus atitinkančius produktus*.*  Pvz.: Biotechnologiniai produktai sukurti Lietuvoje ir skirti augalininkystei ir gyvulininkystei, kad pasiektų kitas rinkas, turi būti jose registruoti, registracija trunka nuo 5 mėn. iki 24 mėn. priklausomai nuo valstybės. Produktas skirtas B2B segmentui, t. y. tos kitos šalies distributorius negali dirbti su Lietuvos įmone, kol produktai nebus registruoti.  Registracijos kainos labai įvairios priklausomai nuo šalies ir gali siekti nuo kelių tūkstančių Eur iki 250K EUR. | Atsižvelgta.  Privalomos produkcijos registracijos išlaidos yra tinkamos finansuoti ir prilyginamos sertifikavimo išlaidoms. |
| 22. Teikiamų pagal Aprašą projektų veiklos turi būti baigtos ne vėliau nei 2023 m. rugpjūčio 31 d., nepažeidžiant Projektų taisyklių 213.1 ir 213.5 papunkčiuose nustatytų terminų.  Siūloma ilginti terminą, nes kaip minėta anksčiau registracijos trunka ilgai ir siekia 24 mėn. priklausomai nuo šalies. | Neatsižvelgta.  Projektų administravimo ir finansavimo taisyklių (toliau – PAFT) 213.1. p. numato, kad „*mokėjimo prašymus projekto vykdytojas įgyvendinančiajai institucijai gali teikti nuo projekto sutarties pasirašymo dienos iki projekto finansavimo pabaigos, bet ne vėliau kaip* ***iki 2023 m. spalio 1 dienos*“**.  PAFT 213.5 p. numato, kad „*galutinis mokėjimo prašymas teikiamas iki projekto sutartyje nustatyto termino, kuris negali būti trumpesnis kaip 30 dienų nuo projekto veiklų įgyvendinimo pabaigos*“.  Atsižvelgiant į aukščiau nurodytus PAFT reikalavimus, nustatyta projektų veiklų pabaigos data iki 2023-08-31. |
|  | 2 priedas. Pareiškėjo eksporto augimo potencialas.  Praėjusiose aprašuose buvo išskirtos įmonių kategorijos pagal dydį. Šį kartą atsisakyta, kokia to priežastis? | Neatsižvelgta.  Atsižvelgiant į tai, kad būtina kuo greičiau ir efektyviau įvertinti paraiškas, nes 2014-2020 m. programavimo laikotarpis eina į pabaigą, patikslinti prioritetinio kriterijaus „Pareiškėjo eksporto augimo potencialas“ vertinimo aspektai, atsisakant pareiškėjų vertinimo pagal grupes. Pažymėtina, ES investicijų fondų priemonės skirtos paskatinti įmones gautas investicijas investuoti efektyviai nepriklausomai nuo įmonės dydžio. |
|  | 2 priedas. Galutinio naudos gavėjo vykdoma pagrindinė ekonominė veikla įtraukta į Karantino metu ribojamų ir netiesiogiai ribojamų ūkinių veiklų sąrašą, patvirtintą Lietuvos Respublikos ekonomikos ir inovacijų ministro ir Lietuvos Respublikos socialinės apsaugos ir darbo ministro 2020 m. gruodžio 30 d. įsakymu Nr. 4-1171/A1-1301 „Dėl Karantino metu ribojamų ir netiesiogiai ribojamų ūkinių veiklų sąrašo patvirtinimo“ (toliau – Sąrašas).  Kad daugiau įmonių galėtų pasinaudoti šia priemone siūlome praplėsti sąrašą kaip numatyta 2022-01-19 LRV pasitarime dėl paskolų priemonės nuo Covid-19 nukentėjusiems verslams. | Atsižvelgta.  Sąrašas buvo papildytas naujais ekonominės veiklos rūšių klasifikatorių kodais, siekiant kad kuo daugiau dėl COVID-19 pandemijos su likvidumo sunkumais ir tiekimo grandinės sutrikimais susiduriančių verslo subjektų turėtų galimybę gauti pagalbą, bei atsižvelgiant į tebesitęsiantį neigiamą COVID- 19 pandemijos poveikį Lietuvos ekonomikai.  Sąrašas papildytas šiais ekonominės veiklos rūšių klasifikatorių kodais:  -10 Maisto produktų gamyba  -11 Gėrimų gamyba  -16 Medienos bei medienos ir kamštienos gaminių, išskyrus baldus, gamyba; gaminių iš šiaudų ir pynimo medžiagų gamyba  -17 Popieriaus ir popieriaus gaminių gamyba  -20 Chemikalų ir chemijos produktų gamyba  -21 Pagrindinių vaistų pramonės gaminių ir farmacinių preparatų gamyba  -25 Metalo gaminių, išskyrus mašinas ir įrenginius, gamyba  -26 Kompiuterinių, elektroninių ir optinių gaminių gamyba  -31 Baldų gamyba |
| 2. | **VšĮ Versli Lietuva** | Kaip su paslaugų ar procesų sertifikavimu? Kokiais argumentais remiantis pasirinktas tik produktų sertifikavimas? | Neatsižvelgta. Paaiškinta.  Pagal Priemonę remiama veikla – planuojamų eksportuoti **produktų sertifikavimas**, įskaitant reikalingus bandymus ir tyrimus.  **Paties pareiškėjo pagaminta produkcija** – pareiškėjo gaminami gaminiai ir (arba) teikiamos paslaugos. Taigi įeina ir paslaugos.  2014–2020 metų Europos Sąjungos fondų investicijų veiksmų programoje (toliau – Veiksmų programa) nurodyta tokia 3 prioritetą „Smulkiojo ir vidutinio verslo konkurencingumo skatinimas“ įgyvendinanti veikla – „įmonių gaminių ir paslaugų sertifikavimas. Numatoma teikti finansavimą planuojamų eksportuoti produktų sertifikavimo paslaugoms įsigyti“.  Pažymėtina, kad procesų sertifikavimui buvo įgyvendinama priemonė „Procesas LT“. |
| 15. Pagal Aprašą finansavimas nėra teikiamas pareiškėjui, jei jis yra priskiriamas sunkumų patiriančios įmonės kategorijai.  Ar nėra taikomos išimtys dėl sunkumų patyrimo šiuo pandeminiu laikotarpiu? | Neatsižvelgta.  Siekiant, kad sėkmingo ir efektyvaus projektų įgyvendinimo bei suplanuotų stebėsenos rodiklių pasiekimo, nenumatyta taikyti išimčių sunkumų patiriančioms įmonėms. |
| 22. Teikiamų pagal Aprašą projektų veiklos turi būti baigtos ne vėliau nei 2023 m. rugpjūčio 31 d., nepažeidžiant Projektų taisyklių 213.1 ir 213.5 papunkčiuose nustatytų terminų.  Manau, reikėtų detalesnio paaiškinimo, ką šiuo atveju reiškia "baigta veikla": pvz., jau turimas gautas sertifikatas; ar pradėtos jo visos gavimo procedūros? | Neatsižvelgta. Paaiškinta.  Projektų administravimo ir finansavimo taisyklių 6.27 p. numatyta, kad „**Projekto veiklų įgyvendinimo pabaiga** – projekto sutartyje nustatyta projekto veiklų įgyvendinimo pabaigos data“. |
| 25. Projekto veiklos turi būti vykdomos Lietuvos Respublikoje arba kitose ES valstybėse narėse, jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai. Jeigu projektų veiklos vykdomos ne Lietuvos Respublikoje, tokių veiklų išlaidos neturi viršyti 15 procentų projekto tinkamų finansuoti išlaidų sumos.  Kodėl numatytas teritorinis apribojimas tik ES narėse? Kaip su Europos, bet ne ES šalimis, pvz., JK, taip pat kitomis trečiosiomis tikslinėmis eksporto rinkomis? | Neatsižvelgta. Paaiškinta.  Šis reikalavimas nustatytas atsižvelgiant į 2013 m. gruodžio 17 d. EUROPOS PARLAMENTO IR TARYBOS REGLAMENTO (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 70 str. nuostatas. |
| 28.3. pareiškėjas kartu su paraiška turi pateikti dokumentus, pagrindžiančius projekto biudžeto pagrįstumą, nuorodas į rinkoje esančias kainas (ne mažiau kaip 3 komerciniai pasiūlymai kiekvienoms į projekto biudžetą įtrauktoms išlaidoms). Jei projektas pradėtas įgyvendinti – pasirašytas pirkimo–pardavimo sutartis, sąskaitas faktūras.  O jei tai yra kokia labai nišinė paslauga nišiniam produktui? Gal turėtų būti tokiu atveju taikoma išimtis, ją pagrindžiant (pvz., kad yra tik du tokios paslaugos teikėjai ar pan.) | Atsižvelgta iš dalies.  Nutarta atsisakyti šios nuostatos kaip parengtumo reikalavimo. Tačiau tam, kad būtų įmanoma nustatyti individualią fiksuotąją sumą vertinimo metu, pareiškėjas kartu su paraiška turi pateikti ne mažiau 3 komerciniai pasiūlymai. Fiksuotoji suma nustatoma pagal 3 komercinius pasiūlymus. Dėl išimtinių atvejų kai nėra galimybės pateikti 3 komercinius, planuojama pasikonsultuoti su ESFA Metodinės pagalbos centru. |
| 36. Didžiausia galima projekto finansuojamoji dalis negali viršyti 50 proc. visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 50 proc. visų tinkamų finansuoti projekto išlaidų.  Labai mažas finansavimo intensyvumas, atsižvelgiant į tai, kad tai MVĮ. Siūlome didinti bent iki 70%. | Neatsižvelgta.  Siekiant pritraukti privačių lėšų, kad pareiškėjai prisidėtų prie projekto finansavimo ne mažiau nei 50 procentų jiems tenkančių tinkamų finansuoti projekto išlaidų, nustatytas toks finansavimo intensyvumas. Be to, pritaikius būtent 50 proc. finansavimo intensyvumą ir 50 proc. privačių lėšų prisidėjimą, paskaičiuotos lėšos ir Veiksmų programos rodiklių reikšmės. |
| 52.2. patvirtintą paskutinių ataskaitinių finansinių metų metinių finansinių ataskaitų rinkinį arba patvirtintą įmonių grupės metinių konsoliduotųjų finansinių ataskaitų rinkinį, jei jį pareiškėjas privalo rengti pagal Lietuvos Respublikos įmonių grupių konsoliduotosios finansinės atskaitomybės įstatymo nuostatas (netaikoma, jeigu pareiškėjas yra pateikęs metinių finansinių ataskaitų rinkinį Juridinių asmenų registrui);  FA dokumentai prieinami Įmonių duomenų bazėse, kurias naudoja LVPA, tad nėra tikslo prašyti šių dokumentų pateikimo. | Atsižvelgta.  Taip, dokumentai prieinami, jei įmonė yra juos pateikusi Registrų centrui. Šio papunkčio pabaigoje nurodyta „*netaikoma, jeigu pareiškėjas yra pateikęs metinių finansinių ataskaitų rinkinį Juridinių asmenų registrui".* |
| 52.4. Smulkiojo ar vidutinio verslo subjekto statuso deklaraciją, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“ (toliau – SVV deklaracija), parengtą pagal paskutinių ataskaitinių finansinių metų duomenis;  Apsiriboti Deklaracijos pateikimu, kad įmonė atitinka SVV subjekto sąlygas. Sąsajas su kitomis įmonėmis LVPA gali pasitikrinti JADIS sistemoje, taip pat preliminariai įvertinti naudojamose įmonių duomenų bazėse, pvz., Creditinfo.  Analogiška pastaba dėl 52.7 p. | Neatsižvelgta.  Preliminarus įvertinimas duomenų bazėse netinkamas, pagal Aprašą tinkamas pareiškėjas turi turėti MVĮ statusą. Deklaruodamas savo statusą, pareiškėjas turi pildyti deklaraciją ir nurodyti Smulkiojo ir vidutinio verslo plėtros įstatyme apibrėžtus duomenis.  Analogiškai dėl „Vienos įmonės" deklaracijos. Pagal pareiškėjo nurodytus duomenis, patikrinama pareiškėjo teisę gauti bendrą vienai įmonei suteikiamą *de minimis* pagalbą. |
| 68. Ne vėliau kaip iki projekto sutarties pasirašymo pareiškėjas turi būti sudaręs sutartį gauti paskolą ir pateikęs jos kopiją įgyvendinančiajai institucijai, jei pareiškėjo įnašas arba įnašo dalis yra paskola. Jei pareiškėjas skolinasi ne iš kredito įstaigos (banko ar kredito unijos), kaip ji suprantama pagal Lietuvos Respublikos finansų įstaigų įstatymą, iki projekto sutarties pasirašymo pareiškėjas turi pateikti ir skolintojo finansinį pajėgumą skolinti atitinkamą lėšų sumą įrodančius dokumentus. Jei pareiškėjas per įgyvendinančiosios institucijos nustatytą projekto sutarties pasirašymo terminą neįvykdo šio reikalavimo, pasiūlymas pasirašyti projekto sutartį netenka galios ir projektas nefinansuojamas. Įgyvendinančiajai institucijai Aprašo 67 punkte nustatytu atveju pratęsus projekto sutarties pasirašymo terminą, atitinkamai prasitęsia paskolos sutarties kopijos pateikimo terminas.  Ar yra buvusi praktika, kai projekto vykdytojas neturėjo nuosavų lėšų prisidėti prie projekto? Perteklinis reikalavimas, nepagrįstas verslo logika - jei verslas teikia paraišką, supranta, kiek ir kada jam reikės prisidėti. | Atsižvelgta. Paaiškinta.  Taip, būna pareiškėjų, kurie neturi nuosavų lėšų prisidėti prie projekto finansavimo ir tokiu atveju įnašas į projektą yra skolintos lėšos. |
| Prioritetinis projektų atrankos kriterijus. „Pareiškėjo eksporto augimo potencialas“.  Siūlytume didesnį prioritetą teikti eksporto patirtį turinčioms įmonėms, vertinant tiek eksportavimo trukmę, tiek ir eksporto apimtis. Didesnė tikimybė, kad patyrusi įmonė sertifikavusi naują produktą/paslaugą sėkmingiau eksportuos, nei ta, kuri eksporto patirties neturi arba eksportas atsitiktinis ir nereikšmingas įmonės veiklai. | Neatsižvelgta.  Projektų atrankos kriterijai jau patvirtinti 2022 m. sausio 17 d. 2014–2020 metų Europos Sąjungos fondų investicijų veiksmų programos stebėsenos komiteto protokoliniu sprendimu Nr. 44P-1 (71), todėl jų keisti negalime. Be to, kriterijai buvo paskelbti viešam aptarimui nuo 2021-12-23 iki 2021-12-31, bet socialinių ekonominių partneriu pastabų negauta. |
| Pareiškėjo vykdoma pagrindinė ekonominė veikla yra įtraukta į [Karantino metu ribojamų ir netiesiogiai ribojamų ūkinių veiklų sąrašą, patvirtintą Lietuvos Respublikos ekonomikos ir inovacijų ministro ir Lietuvos Respublikos socialinės apsaugos ir darbo ministro 2020 m. gruodžio 30 d. įsakymu Nr. 4-1171/A1-1301 „Dėl Karantino metu ribojamų ir netiesiogiai ribojamų ūkinių veiklų sąrašo patvirtinimo“](https://www.e-tar.lt/portal/lt/legalAct/67d781c04a8311eb8d9fe110e148c770/asr) (toliau – Sąrašas).  Veiklos sąraše visiškai nesusijusios su eksporto skatinamosiomis – proveržio veiklomis, numatytomis sumanios specializacijos programoje. Keista būtų nesilaikyti vieningos krypties ir šia priemone skatinti kitus sektorius. Šiame dokumente numatyti sektoriai didžiąją dalimi susiję su veikla vietinėje rinkoje, o ne eksportu.  Mano nuomone nėra tinkamas prioritetas. Siūloma prioritetą taikyti Proveržio sritims pagal sumanią specializaciją.  Taip pat prasilenkia su logika dėl sunkumus patiriančių įmonių kriterijų taikymo: šiame sąraše nurodyti sektoriai, labiausiai nukentėję nuo covid, bet iš kitos pusės ribojama dėl sunkumų patyrimo.  Tai yra žemesnės pridėtinės vertės, ne į eksportą orientuotos veiklos. | Neatsižvelgta.  Karantino metu ribojamų ir netiesiogiai ribojamų ūkinių veiklų sąrašas, patvirtintas Lietuvos Respublikos ekonomikos ir inovacijų ministro ir Lietuvos Respublikos socialinės apsaugos ir darbo ministro 2020 m. gruodžio 30 d. įsakymu Nr. 4-1171/A1-1301 „Dėl Karantino metu ribojamų ir netiesiogiai ribojamų ūkinių veiklų sąrašo patvirtinimo“ (toliau – Sąrašas), buvo papildytas naujais ekonominės veiklos rūšių klasifikatorių kodais, siekiant kad kuo daugiau dėl COVID-19 pandemijos su likvidumo sunkumais ir tiekimo grandinės sutrikimais susiduriančių verslo subjektų turėtų galimybę gauti pagalbą, bei atsižvelgiant į tebesitęsiantį neigiamą COVID- 19 pandemijos poveikį Lietuvos ekonomikai.  Sąrašas papildytas šiais ekonominės veiklos rūšių klasifikatorių kodais:  -10 Maisto produktų gamyba  -11 Gėrimų gamyba  -16 Medienos bei medienos ir kamštienos gaminių, išskyrus baldus, gamyba; gaminių iš šiaudų ir pynimo medžiagų gamyba  -17 Popieriaus ir popieriaus gaminių gamyba  -20 Chemikalų ir chemijos produktų gamyba  -21 Pagrindinių vaistų pramonės gaminių ir farmacinių preparatų gamyba  -25 Metalo gaminių, išskyrus mašinas ir įrenginius, gamyba  -26 Kompiuterinių, elektroninių ir optinių gaminių gamyba  -31 Baldų gamyba  Pažymėtina, kad sąrašo papildymui šiais ekonominės veiklos rūšių klasifikatorių kodais buvo pritarta LR Vyriausybės 2022 m. sausio 19 d. pasitarimo protokolu  Nr. 3. Taip pat Sąrašas buvo derinamas su visuomene, tačiau pastabų ir pasiūlymų dėl Sąrašo papildymo naujais ekonominės veiklos rūšių klasifikatorių kodais nebuvo gauta. |